Papionini

bavianer
 høylandsmangabey
 kappebavian
 makaker
 mandriller
 mangabeyer
 toppmangabeyer

Papionini (bavianer og deres like) er et tribus i underfamilien Cercopithecinae, som deles inn i to tribus. Det andre tribuset er Cercopithecini. Gruppen inkluderer sju slekter, hvorav to monotypiske og fem med flere arter i hver. Gruppen av makaker (Macaca) er den mest tallrike.

Papionini består i hovedsak av terrestriske altetere, men mange av artene er også delvis trelevende. Artene er forholdsvis kraftige og noen mangler hale. Med unntak av makaker eholder alle til i Afrika, sør for Sahara. Makakene lever imidlertid for det meste i det sørlige, sørøstlige og østlige Asia, bortsett fra berberape (Macaca sylvanus). Denne arten finnes både i Nordvest-Afrika og lengst sør på Den iberiske halvøy i Europa, nærmere bestemt på Gibraltarklippen i den britiske kronkolonien Gibraltar.

Inndeling 
Inndelingen under følger i hovedsak Mammal Species of the World og er i henhold til Groves (2005). Slekten Rungwecebus er lagt til i henhold til Davenport et al. (2006) og Mittermeier, Rylands & Wilson (2013). Norske navn og beskrivelser i parentes er nødvendigvis ikke offisielle navn og beskrivelser.

 Catarrhini, østaper
 Cercopithecoidea, dyreaper
 Cercopithecidae, dyreapefamilien
 Cercopithecinae, (marekatter og bavianer og deres like) (frukt- og altetere)
 Cercopithecini, (marekatter og deres like)
 Papionini, (bavianer og deres like)
 Macaca, makaker, 21 arter
 Lophocebus, toppmangabeyer, 3 arter
 Rungwecebus, høylandsmangabey, 1 art
 Papio, bavianer, 5 arter
 Theropithecus, (geladaer, kappebavianer eller fjellbavianer), 1 art
 Cercocebus, mangabeyer, 6 arter
 Mandrillus, mandriller, 2 arter
 Colobinae, bladaper (bladetere)
 Hominoidea, menneskeaper

Referanser

Eksterne lenker 
 

Dyreaper